મુંબઈ, તા. 6 : `મર્સિડિઝ કાર મદદ કરવા ઊભી ન રહી અને કૉફી શોપે પાણી આપવાની ના પાડી દીધી' આ શબ્દો કમલા મિલ્સની આગમાંથી ઊગરી ગયેલાં વેડિંગ કોરિયોગ્રાફર અક્ષિતા દોશી શ્રોફના છે. વન અબોવ રેસ્ટોબારના રૂફ ટોપ પર લાગેલી આગ કે જે 14 જણને ભરખી ગઈ હતી તેમાંથી બચી ગયેલી અક્ષિતાએ રાતના કમકમાટીભર્યા અનુભવોનું એક સપ્તાહ બાદ વર્ણન કર્યું છે. હૉસ્પિટલના બિછાના પરથી 30 વર્ષનાં અક્ષિતાએ જણાવ્યું હતું કે તે મરતાં મરતાં બચી ગઈ હતી.